
S'han catalogat i cartografiat les principals comunitats bentòniques litorals (entre 
0 i 50 m de profunditat) dels fons marins adjacents a l'illa del Toro i a l'illa d'Es 
Malgrat (SW de Mallorca, Mediterrani occidental). Els fons marins estudiats són 
una mostra representativa de les principals comunitats bentòniques de mar oberta 
del Mediterrani occidental i es troben en un bon estat de conservació. La 
informació aquí exposada adquireix particular interès des del moment en que 
existeix la intenció de declarar aquests paratges reserves marines. 
Paraules clau: cartografia bentònica, bionomia, reserves marines, Mallorca, 
SOCIETAT D'HISTÒRIA Mediterrani occidental. 
NATURAL DE LES BALEARS 
BIONOMIC CARTOGRAPHY OF THE MARINE BOTTOMS OF EL TORO AND 
ES MALGRAT ISLANDS (SW OF MALLORCA, BALEARIC ISLANDS). A Check- 
list and a cartography of the main benthic littoral communities (between O and 50 
m depth) of the El Toro and Es Malgrat islands (SW Mallorca, Western 
Mediterranean) are presented. The studied marine bottoms are a representative 
sample of the benthic communities of the Western Mediterranean in exposed 
shores, and they show good conservation conditions. This information is particulary 
interesting as these areas may be proposed to be future marine reserves. 
Keywords: benthic cartography, bionomy, marine reserves, Mallorca, Western 
Mediterranean. 

Introducció 
Malgrat la importància que les Mediterrani, a les Balears fins fa ben 


àrees marines protegides tenen en la poc no es disposava de cap reserva 
gestió del litoral d'altres indrets del ^ marina. Davant d'aquest fet i dels exem- 

ples recents provinents de la costa ca- 
talana i llevantina, un grup de persones 
començaren a treballar la idea de la 
creació de reserves marines a Balears. 

Les illes del Toro i d'Es Malgrat, 
situades al SW de l'Illa de Mallorca, 
dins del litoral del terme municipal de 
Calvià (Fig. 1), podrien ser uns indrets 
adequats per l'establiment d'una reserva 
marina. L'interès d'aquests paratges re- 
sideix, bàsicament, en la seva elevada 
diversitat de les comunitats biòtiques i 
paisatges submarins. 

Fig. 1. Localització de les zones estudiades 
en el context de l'Illa de Mallorca. Les fletxes 
senyalen la situació dels  transsectes 
representats a les Figs. 3, 4, 5 i 6. 

Fig. 1. Location of the study area in the 
island of Mallorca. Arrows indicate the 
situation of sections showed in Figs. 3, 4, 5 
and 6. 


Abans de fer qualsevol proposta, 
però, es considerà imprescindible fer un 
estudi bionómic de les comunitats 
bentòniques. L'objectiu d'aquest treball 
és la descripció i cartografiat de les 
principals comunitats bentòniques d'a- 
questes zones. 


Metodologia 


La feina de camp es desenvolupà 
del maig al setembre de l'any 1994, 
ambdós mesos inclosos. 


a) Bionomia 

Les descripcions del bentos de l'illa 
del Toro i de l' illa d'Es Malgrat s'han 
fet a partir de les agrupacions d'orga- 
nismes bentònics atorgant la categoria 
de comunitat segons les espècies 
dominants. 

La tipificació de les diverses comu- 
nitats s'ha realitzat principalment seguint 
els criteris de Ballesteros et al. (1993). 

La pauta de treball que s'ha seguit 
ha estat basada en la realització de 
transsectes perpendiculars a ta línia de 
costa. S'han realitzat quatre transsectes 
a la zona del Toro i dos a la zona d'Es 
Malgrat. Aquests transsectes s'establien 
mitjançant un cap de 200 m, numerat 
metre a metre, que era estès seguint 
les irregularitats del fons (Zabala et al., 
1982, Ros i Gili, 1984). En algunes 
ocasions es varen prendre fotografies 
per tenir un registre de l'aspecte de les 
comunitats. La presa de dades de 
longitud i fondària permetia elaborar el 
perfil topogràfic del transsecte. 

Després d'assignar cada intèrval de 
cada transsecte a una comunitat 
determinada en funció de les espècies 
dominants es procedia a realitzar un 

pelat exhaustiu de dos quadrats de 
20x20 cm en zones representatives de 
cada comunitat en cada transsecte. 
Paral.lelament, s'anotava la macroflora i 
macrofauna present dins un àrea 
aproximada d'un metre quadrat. Aquest 
mostratge complementari es feia per tal 
d'evitar una subvaloració dels organis- 
mes que, degut a la seva mida i/o 
distribució, escapaven al mostratge per 
pelat (Zabala et al., 1982). 

L'àrea mostrejada, superior a l'àrea 
mínima establerta per les comunitats 
d'algues fotòfiles (Peres i Picard, 1964, 
Bellan-Santini, 1969, Ballesteros, 1984, 
Ros i Gili, 1984), va ser elegida per 
unificar l'esforç de mostratge amb les 
comunitats més  esciófiles, caracte- 
ritzades per un 'patchines' accentuat i 
que requereixen una área major 
(Ballesteros, 1984, Zabala et al., 1982). 

Les mostres obtingudes a cada 
transsecte eren introduides dins bosses 
de malla molt fina. Posteriorment es fi- 
xaven amb formol al 4% tamponat amb 
bicarbonat sòdic, o amb alcohol al 70%. 
Seguint aquesta metodologia es varen 
recol.lectar un total de 42 mostres 
puntuals. 

El fet que la porció vegetal (al- 
gues) fora la més important a la major 
part de les mostres i que aquesta és 
l'emprada per a la classificació de la 
majoria de comunitats de substrat dur 
dintre dels primers 50 m de fondaria 
(Ballesteros et al., 1993) va dur a dedi- 
car-li un major esforç. Així, el compo- 
nent animal resta certament infravalorat 
en aquest estudi. 

A partir de l'estudi de les mostres 
s'ha efectuat una selecció de les 
espècies d'algues més importants dins 
cada comunitat, assignant-les un valor 

semiquantitatiu que representi la seva 
abundància. Així, s'han distingit: 


—espècies dominants: són les que 
caracteritzen la comunitat degut a la 
seva abundància. 

—espècies abundants: són espècies 
que apareixen amb alta frequència i 
amb un recobriment considerable. 

—espècies comunes: són aquelles 
que apareixen regularment en la 
comunitat encara que amb una fre- 
quència i recobriment variable entre 
diferents mostres. 

—espècies presents: són aquelles 
que presenten una frequència d'aparició 
baixa. 


b) Cartografia. 

La cartografia de base emprada 
s'elaborà a — partir dels mapes 
topogràfics 1:5000 editats per la Con- 
selleria d'Obres Públiques i Ordenació 
del Territori (vol de 1989). En el cas de 
la zona del Toro es varen adjuntar els 
mapes 722 bis (8-2, el Toro) i el 723 
(1-2, Rafaubetx). Per a la zona d'Es 
Malgrat es varen adjuntar els mapes 
722 bis (8-1, Cala de ses Penyes Ro- 
ges) i 697 (8-8, Platja de Santa Ponça). 

Posteriorment, degut a la precisió 
establerta amb la metodologia emprada, 
s'ampliaren els mapes originals a una 
escala 1:2500 mitjançant la utilització 
d'un pantògrat. 

Per al posicionament sobre la carta 
de tots els punts d'interès localitzats 
sobre el terreny s'empraren dos sis- 
temes, el compàs magnètic i el sextant 
utilitzat en posició horitzontal. Ambdós 
mètodes varen ser comprovats prèvia- 
ment a terra ferma, on la precisió de 
les mesures era de + 15 m. 

S'utilitzaren fotogrames aeris per 
obtenir els perfils i situació d'algunes 
unitats de mida gran en aigües somes, 
com taques d'arena, prades de Posido- 
nia oceanica, esculls de roca. Tota 
aquesta informació va ser confirmada i 
completada in situ, mitjançant la reco- 
llida de mostres amb draga i l'obser- 
vació directa en immersió. Per a realit- 
zar aquesta darrera tasca es varen 
emprar dos sistemes diferents: trans- 
sectes i recorreguts en immersió. 

El métode dels transsectes, àm- 
pliament utilitzat en altres treballs de 
cartografia litoral (Zabala et al., 1982; 
Ramos, 1985; Pérez-Ruzafa et al., 
1988; Herrera et al., 1993; Ramos et 
al., 1993) ha estat el més emprat. El 
transsecte era definit per un cap de 
400 m de longitud, llastat i numerat ca- 
da cinc metres, que era fondejat per- 
pendicularment a la costa, des d'una 
embarcació. Préviament a la instal.lació 
del cap llastat es posicionaven el punt 
d'inici (costa) i posteriorment, l'extrem, 
que no s'emplacava a més de 50 m de 
profunditat. 

Aquest transsecte era recorregut 
posteriorment en immersió, anotant-se 
els canvis en els tipus de fons i les 
comunitats bentóniques, les comunitats 
i les espécies dominants, i la profunditat 
en intérvals de cinc metres al llarg de 
tot el transsecte. 

Amb aquestes dades es procedia a 
realitzar el perfil topográfic de cada 
transsecte. La distáncia a la línia de 
costa de cada punt del transsecte sobre 
la carta s'obtenia calculant la X a 
l'equació L?- P?-X? on L=longitud sobre 
el transsecte i P=profunditat. 

Es varen realitzar un total de 17 
transsectes a la zona del Toro i 11 a 


la zona d'Es Malgrat. A part d'aquests 
transsectes perpendiculars a la costa, a 
la zona d'Es Malgrat es varen fer dos 
transsectes de 600 m de longitud pa- 
ral.lels a la costa, que varen ser recor- 
reguts mitjançant propulsors submarins. 

A la zona del Toro es varen 
realitzar també recorreguts en immersió 
(ajudats en ocasions per un aquapià) 
entre capcers prèviament posicionats i 
situats preferentment en els espais que 
restaven entre els transsectes perpen- 
diculars. La tasca del submarinista con- 
sistia en anar amollant boiarins llastats 
cada cop divisava límits entre diferents 
tipus de fons. Posteriorment aquests 
boiarins eren posicionats. 

Es varen prendre 21 mostres de 
sediment a la zona del Toro i 11 a la 
d'Es Malgrat. Per això, es va utilitzar 
una draga de doble cullera. Prèviament 
a la utilització de la draga es fondejava 
l'embarcació i es prenia la posició amb 
el sextant i la fondària mitjançant un 
ecosondador. Un cop al laboratori es va 
realitzar una anàlisi granulomètrica del 
sediment segons la metodologia esta- 
blerta per Rrumbern (descrita a Corrales 
et al., 1977). En funció de les fraccions 
granulomètriques dominants en les mos- 
tres, aquestes s'assignaren a una de les 
tres categories següents: arenes fines, 
arenes mitjanes i arenes gruixades. 

Per a l'elaboració de la batimetria, 
el posicionament de les isòbates es va 
fer a partir de les dades conjuntes dels 
transsectes, de les mostres puntuals de 
draga i de recorreguts amb ecosonda- 
dor entre punts prèviament situats a la 
carta. 

EE Des EE 


Algues fotòfiles de modus batut 

Algues fotòfiles no pasturades 
Algues fotòfiles mitjanament pasturades 
Algues hemiesciòfiles de zones inclinades 


Algues hemiesciòfiles de zones poc inclinades 


Algues esciòfiles 


Algues esciòfiles erectes de fondària 


Coral-ligen dominat per algues incrustants 


amb algues esciòfiles 


Infralitoral superior 
Infralitoral superior 
Infralitoral superior 
Infralitoral inferior 
Infralitoral inferior 


Infralitoral- 
circalitoral superior 


Infralitoral inferior- 
circalitoral superior 


infralitoral inferior- 
circalitoral superior 





Taula 1. Principals comunitats bentóniques sobre substrat dur inventariades als fons marins 
de l'illa del Toro i l'illa d'Es Malgrat. S'indiquen els límits batimètrics entre els quals han estat 
trobades i l'estatge al que pertanyen. La numeració correspon a la de la taula 2. 

Table 1. Main benthic communities on hard substrata of El Toro and Es Malgrat islands, with 
their bathymetric limits and benthic zone. Numbers as in table 2. 


Resultats 


a) Comunitats 

Les principals comunitats bentó- 
niques de dominància algal localitzades 
als fons marins estudiats es presenten 
a la taula 1. Les principals espécies 
d'algues que les componen es troben 
listades a la taula 2, on s'especifica 
d'una manera semiquantitativa la seva 
abundància per a cada comunitat. S'ha 
de fer constar que certes comunitats 
han escapat al métode de mostreig per 
transsectes utilitzat a l'estudi de biono- 
mia, tot i que han estat observades 
durant la realització dels transsectes de 
cartografia. Per aquest motiu, encara 
que no es disposi d'inventaris exhaus- 
tius dels organismes que les componen, 
se'n fa una petita descripció. Es el cas 


de la comunitat de coves semifosques i 
la comunitat de Cystoseira zosteroides. 

Les comunitats bentóniques sobre 
sustrat dur distingides per davall del 
nivell del mar en aquest estudi, s'ins- 
criuen dins l'estatge infralitoral i en la 
transició entre  infralitoral inferior i 
circalitoral. 

La comunitat d'algues fotófiles de 
modus batut (AFMB, 1) s'estén entre la 
superfície del mar i 1 m de profunditat, 
als llocs exposats amb un hidrodina- 
misme relativament important. És 
caracteritzada per Cystoseira mediterra- 
nea, que constitueix un estrat arbores- 
cent, acompanyada de  Laurencia 
papillosa, Corallina granifera, Jania 
rubens, Valonia utricularis, Padina pavo- 
nica, Polysiphonia spp. i Herposiphonia 
spp. En els llocs on el pendent és molt 

Taula 2. Abundáncies semiquantitatives de les principals espécies d'algues a cada comunitat 
(d=dominant, a=abundant, c=comú, c=present). 

Table 2. Relative abundance of the main algal species on each community (d=dominant, 
a=abundant, c=common, p=present). 





CHLOROPHYTA 
Anadyomene stellata 
Cladophora hutchinsiae 
Codium bursa 
Dasycladus vermicularis 
Flabellia petiolata 
Halimeda tuna 
Palmophyllum crassum 
Valonia utricularis 
PHAEOPHYTA 
Aglaozonia chilosa 
“Cladostephus hirsutus 
“Colpomenia sinuosa 
Cystoseira balearica 
Cystoseira compressa 
Cystoseira ercegovicii 
Cystoseira mediterranea 
Cystoseira Sp. 
“Dictyopteris membranacea 
Dictyota dichotoma 

Dictuota dichotoma var. intricata 
Dilophus fasciola 

Dilophus ligulatus 

Dilophus mediterraneus 
Halopteris filicina 

Halopteris scoparia 

Halopteris variegata 

Loborphora variegata 

Nereia filiformis 

Padina pavonica 

Sargassum vulgare 

Sphacelaria cirrosa 

Sphacelaria spp. 

Stilophora rhizodes 

Stictysiphon adriaticus 

Taonia atomaria 

Zanardinia prototypus 

(continuació) 


RHODOPHYTA 
Acrodiscus vidovichii 
Amphiroa rigida 
Amphiroa spp. 
Ceramium rubrum 
Ceramium spp. 

Corallina elongata 
Corallina granifera 
Eupogon planus 
Gloiocladia furcata 
Gracilaria sp. 
Gymnothamnion elegans 
Herposiphonia tenella 
Jania rubens 

Jania Spp. 

Laurencia obtusa 
Laurencia papillosa 
Lithophyllumduckeri 
Lithophyllum frondosum 
Lithophyllum dp. 
Mesophyllum lichenoides 
Metapeyssonnelia feldmanni 
Osmundaria volubilis 
Peyssonnelia spp. 

Phyllophora crispa 





Polysiphonia subulifera 


Phymatolithon calcareum 
Polysiphonia spp. 












Rhodymenia ardissonei 


accentuat C. mediterranea és absent i 
la comunitat está constituida per les 
espècies acompanyants. L'animal més 
abundant en aquesta comunitat és el 
cirrípede Balanus perforatus. 

La comunitat d'algues fotòfiles no 
pasturades (AFNP, 2) s'estén entre els 


Rodnguezela srafor — | | | | [o fal To 
[Trcleocarpa obongata — | | | | [e iP] 








límits batimètrics d'1 a 20 m. Està 
constituïda per un estrat arborescent 
dominat per Cystoseira balearica, 
Sargassum vulgare i Dictyopteris mem- 
branacea, que poden ser acompan- 
yades per Cystoseira compressa i C. 
ercegovicii. Un estrat arbustiu inferior 


194 Boll Soc. Hist. Nat. Balears, 39 (1996) 


está compost per Halopteris scoparia, 
Dilophus fasciola, Dictyota dichotoma 
var. intricata i Padina pavonica. Hi són 
presents també Corallina granifera i 
Jania rubens, l'esponja Ircinia fasci- 
culata, els cnidaris Balanophyllia euro- 
paea i Anemonia sulcata i l'equinoderm 
Paracentrotus lividus. A l'ombra de la 
frondositat algal i constituint un estrat 
incrustant es troben les esponges 
Crambe crambe i Cliona celata, el 
briozou Myriapora truncata i els bivalves 
Ostrea edulis i Arca sp. 

La comunitat d'algues  fotófiles 
mitjanament pasturades (AFMP, 3) es 
pot entendre com un estat explotat de 
l'anterior comunitat, on hauria desapa- 
regut l'estrat arborescent per efecte dels 
herbívors. Les espècies algals domi- 
nants són Corallina elongata i Jania 
rubens, acompanyades per Dictyota 
dichotoma var. intricata, Padina pavo- 
nica, Halopteris scoparia, Corallina gra- 
nifera, Sphacelaria cirrosa i Anadyo- 
mene stellata. Ircinia fasciculata i Para- 
centrotus lividus són els animals més 
característics de la comunitat. 

La comunitat d'algues hemies- 
ciòfiles de zones inclinades (AHZI, 4) 
es localitza entre 1 i 35 m de profun- 
ditat, sobre substrat en fort pendent. 
Les algues dominants de la comunitat 
són Halopteris filicina i Dictyopteris 
membranacea, com a estrat arbustiu, 
per davall de les quals creixen Corallina 
elongata i Peyssonnelia spp. També 
són comunes  Flabellia petiolata i 
Halimeda tuna. 

La comunitat d'algues hemiesciò- 
files de zones poc inclinades (AHZP, 5) 
s'ha localitzat entre 15 i 35 m de fon- 
dària, a indrets on el substrat presenta 
poc pendent. Està dominada per 


Halopteris filicina acompanyada d'altres 
espècies que canvien en funció de la 
profunditat. Aixi. fins als 25 m es 
troben Padina pavonica, Cladostephus 
hirsutus i Cystoseira balearica i Ves- 
ponja Sarcotragus spinosula. Més avall, 
entre 25 i 30 m. a les espècies an- 
teriors s'afegeix Codium bursa, i a partir 
dels 30 m es fan abundants també 
Dictyopteris membranacea i Dictyota 
dichotoma. 

La comunitat d'algues esciòfiles 
(AE, 6) es troba a indrets que reben 
una baixa quantitat de llum, ja sigui per 
la fondària, ja per el pendent, 
l'orientació o la rugositat del substrat. 
Està dominada per: Peyssonnelia Spp., 
Flabellia petiolata i Polysiphonia spp. 
Són freqüents altres algues com: 
Rodriguezella strafforellu, Mesophyllum 
lichenoides, Metapeyssonnelia feldmanni 
i Palmophyllum crassum. Entre els 
animals caracteristics d'aquesta comu- 
nitat destaquen: les esponges Oscarella 
lobularis, | Spirastrella — cunctatrix i 
Phorbas tenacior; el cnidari Caryophyllia 
inornata i el briozou Myriapora truncata. 

La comunttat d'algues esciófiles 
erectes de fondària (AEEF, 7) es loca- 
litza sobre pedres soltes en fons 
sedimentaris a partir de 34 m de 
profunditat. Per davall d'un estrat elevat 
d'Osmundaria volubilis ı Phyllophora 
crispa, que dominen la comunitat, són 
abundants Halopteris filicina i 
Lithophyllum duckeri. 

Un aspecte particular de la 
comunitat AEEF que sha locaitzat 
sobre fons rocosos o de sediment grui- 
xat a partir de 35 m de profunditat està 
dominat per Cystoseira zosteroides. que 
apareix acompanyada per Cystoseira 
spinosa i Lithophyllum duckeri. Destaca 


VEGETALS 
Posidonia oceanica 
Codium bursa 


Flabelia petiolata 


496-0 


Palmophyllum crassum 
Valonia utricularis 
Cladostephus hirsutus 
Cystoseira balearica 
Cystoseira compresa 
Cystoseira ercegovicii 
Cystoseira mediterranea 
Dictyopteris membranacea 
Dictyota dichotoma 
Dilophus fasciola 
Halopteris filicina 
Halopteris scoparia 
Padina pavonica 
Sargassum vulgare 
Sphacelaria cirrosa 
Sphacelaria sp. 
Amphiroa rigida 
Corallina elongata 

Fig. 2. Llegenda corresponent a les Figs. 3, 4, 5 i 6. 
Fig. 2. Legend for Figs. 3, 4, 5 and 6 


Mesophyllum lichenoides 


Osmundaria volubilis 
Peyssonnelia sp. 
Phyllophora crispa 


Polysiphonia sp. 


ANIMALS 

Spirastrella cunctatrix 
Agelas oroides 
Anchinoe tenacior 
Axinella damicomis 
Ircinia fasciculata 
Sarcotragus spinosula 
Oscarella lobularis 
Petrosia ficiformis 
Anemonia sulcata 
Caryophyllia inomata 
Hoplangia durotrix 
Phyllangia mouchezi 
Polycyathus muellerae 
Myriapora truncata 


Schizomavella sp. 


Schizotheca serratimargo 


Sertella sp. 
Paracentrotus lividus 


Palinurus elephas 

la preséncia de colónies del gorgoniaci 
Eunicella singularis. 

La comunitat de coral.ligen d'algues 
incrustants amb algues esciófiles (CAI, 
8) és dominada per les rodofícies 
Mesophyilum lichenoides i Peyssonnelia 
spp. També són abundants les feofícies 
Halopteris filicina i Dictyopteris mem- 
branacea, així com Polysiphonia spp. 
. La comunitat apareix en taques aillades 
cap als 36 m de profunditat, però és 
entre 40 i 45 m on adquireix entitat. 


La comunitat de coves semifosques 
es localitza als extraploms on pràcti- 
cament no hi arriba suficient llum com 
per que hi visquin vegetals, de tal 
manera que dominen totalment els 
animals sèssils. Les espècies més fre- 
quents en aquesta comunitat són les 
esponges Spirastrella cunctatrix, Phor- 
bas tenacior, Agelas oroides, Axinella 
damicornis i Oscarella lobularis, els cni- 
daris Polycyathus muellerae, Caryo- 
phyllia irnornata, Phyllangia mouchezi i 





Fig. 3. Transsecte 1. 
Fig. 3. Section 1. 

Fig. 4. Transsecte 2. 
Fig. 4. Section 2. 


Hoplangia durotrix, els briozous Myria- 
pora truncata, Sertella sp., Schizotheca 
serratimargo i Schizomavella sp. També 
és relativament abundant el crustaci 
Palinurus elephas. 

Com a complement de les descrip- 
cions bionómiques es presenten quatre 
dels transsectes realitzats, escollits com 
a més representatius dels fons marins 
estudiats (Figs. 3 a 6). La llegenda d'a- 
quests transsectes es troba a la Fig. 2. 

El transsecte 1 (Fig. 3) constitueix 
un exemple del tipus de fons dominant 
al sector de llevant de l'illa del Toro, 
amb un perfil abrupte i un fort pendent. 
El transsecte s'inicia davall Es Munt de 
Pedres i s'estén en direcció 1402, amb 
una longitud de 91 m i una profunditat 





màxima de 40 m. Entre O i 1 m es 
localitza la comunitat AFMB encara que, 
a causa del fort pendent, Cystoseryra 
mediterranea és absent i la comunitat 
està formada per les espècies 
acompanyants. Entre 1 i 7 m apareix la 
comunitat AFNP. A la paret vertical que 
hi ha a partir dels 7 i fins els 17 m es 
troba la comunitat AE. A partir d'a- 
questa cota s'estén la comunitat AHZP 
fins als 32 m, on és substituida per la 
d'AE fins als 36 m. Aquí comença un 
fons sedimentari del que sobresurten 
alguns blocs colonitzats per la comunitat 
CAI. Entre 24 i 30 m de profunditat es 
troba una zona de grans blocs amb 
nombroses balmes ocupades per les 
comunitats AE i CSF (detall A). Cap als 

Fig. 5. Transsecte 3. 
Fig. 5. Section 3. 


34 m de fondária es troba una altra 
balma amb les mateixes comunitats 
(detall B). 

El transsecte 2 (Fig. 4), de 220 m 
de longitud i 27 m de profunditat 
màxima, representa el paisatge submarí 
dominant al sector de ponent de l'illa 
del Toro, amb una part rocosa inicial de 
pendent suau seguida de fons sedi- 
mentari. S'estén en direcció 3002, En el 
primer metre es troba la comunitat 
AFMB, substituida per la comunitat 
AFNP fins als 16 m, on comença la 
prada de Posidonia oceanica. Cap als 7 
m de profunditat es localitza una 
encletxa ocupada per la comunitat AHZI 
(detall A). 

El transsecte 3 (Fig. 5) es troba a 
la part ponent de l'illa d'Es Malgrat, té 
una longitud de 160 m i profunditat 

màxima de 39 m, i s'estén en direcció 
320%. La: comunitat AFMB ocupa el 
primer metre de profunditat, seguida de 
la comunitat AFMP fins als 22 m, on 
també es localitza un petit extraplom 
amb la comunitat CSF (detall A). Des 
dels 22 fins als 34 m hi ha una prada 
de Posidonia oceanica poc densa, 
arrelada en el sediment acumulat entre 
els blocs rocosos existents. Aquesta 
prada es fa molt clara a partir dels 30 
m, on es combina amb la comunitat 
AE Els blocs aillats entre el fons 
d'arena que apareixen a partir de 36 m 
són recoberts per la comunitat CAI. 

El transsecte 4 (Fig. 6) es situa a 
la part de llevant de l'illa d'Es Malgrat i 
té una una profunditat màxima de 35 m 
i una longitud de 200 m. La seva 
direcció és 1520 des del Racó de s'Al- 

Fig. 6. Transsecte 4. 
Fig. 6. Section 4. 


madrava. El primer metre és ocupat per 
la comunitat AFMB seguida de la 
comunitat AFMP, que arriba fins 14 m. 
Des d'aquesta cota i fins 25 m apareix 
la comunitat AHZP. A partir de 25 m el 
fons és d'arena, ocupada per la prada 
de Posidonia oceanica, amb alguns 
blocs rocosos recoberts per les comu- 
nitats AHZP i AE. 


b) Cartografia 

La cartografia bionòmica bentònica 
dels fons marins adjacents a l'illa del 
Toro i a l'illa d'Es Malgrat acompanya 
aquest treball com a annex. A conti- 
nuació es comentaran alguns dels trets 
més destacables. 

En el sector més septentrional de 
la zona de l'illa del Toro, és a dir al 

Clot des Moro i Cala Rafaubetx, domi- 
nen els fons tous amb arenes de mida 
de gra fi-mitjà i gruixat respectivament i 
prades de Posidonia oceanica. Pròxims 
a la línia de costa es troben nombrosos 
blocs rocosos. 

A Ponent, el gradient batimètric és 
més suau i els tipus de fons esmentats 
arriben fins l'illot d'Es Pans. Al llarg de 
tot aquest tram hi ha una successió 
d'arenals i prades de Posidonia ocea- 
nica, que inicialment es presenta sobre 
el sediment per després fer-ho sobre 
una plataforma rocosa que és contínua 
a partir del Munt de Pedres cap al sud. 
Des de l'illot d'Es Pans fins a l'illa del 
Toro el pendent del fons és més 
accentuat. Això provoca que a partir 
dels 30-35 m de fondària apareguin tres 

tipus de comunitat molt característiques: 
la d'algues hemiesciófiles, la d'algues 
esciófiles sobre grans plataformes de 
roca, i fons de detrític costaner amb 
petites taques de maérl. A les zones 
rocoses menys inclinades, fins i tot 
sobre el detrític, entre 37 i 45 m de 
fondària, apareix la comunitat de 
Cystoseira zosteroides, on es troba 
també qualcun exemplar d'Eunicella 
singularis. 

En el sector de Llevant de l'illa del 
Toro i la major part del Banc d'Eivissa, 
el fons és molt abrupte, assolint-se 
fondàries entre 25 i 35 m molt prop de 
la costa. Això fa que el paisatge 
submarí estigui dominat per parets 
verticals de 15-20 m i que prop de la 
costa apareixin fons de sediment. A les 
parets verticals esmentades es pot 
trobar un mosaic de comunitats fotòfiles 
i esciófiles i extraploms, en funció del 
pendent en cada punt. 

A la plataforma rocosa de l'illa del 
Toro i Toretó, entre O i 10 m de 
profunditat, es desenvolupa una comu- 
nitat molt rica d'algues fotófiles no 
pasturades amb Cystoseira balearica, 
Sargassum vulgare i Dictyopteris mem- 
branacea, com a espècies més repre- 
sentatives. 

Una de les característiques més 
importants de tot el sector de Llevant 
és la gran abundància de blocs 
rocosos. Els fons de blocs s'estenen 
gairebé des de l'illa del Toro fins a 
Cala Rafaubetx entre 20 i 30 m de 
fondària i assoleixen especial impor- 
tància entre el Munt de Pedres i Cala 
de s'Ast. 

Els blocs de més fondària que 
apareixen a l'illa del Toro, entre 40 i 45 
m de profunditat, presenten una comu- 


nitat de coral.ligen d'algues incrustants 
ben desenvolupada, encara que aquesta 
no és molt extensa ja que els fons 
sedimentaris comencen a dominar en 
aquesta profunditat. 

A la zona més propera a la Cala 
de s'Ast, de 20 a 30 m de fondària hi 
apareix una extensa prada poc densa 
de Posidonia oceanica. 

A la zona de l'illa d'Es Malgrat 
també es dóna la diferenciació entre els 
sectors Nord i Sud i el de Llevant i 
Ponent. Tot el sector Nord, que com- 
prèn des de la Cala de ses Pedreretes 
fins al Racó de s'Almadrava, tant a 
Llevant com a Ponent, està dominat per 
fons sorrencs amb extenses prades de 
Posidonia oceanica. Ací es troba un 
element singular constituit per uns 
baixos de roca situats entre l'illa d'Es 
Conills i la costa, que té una cota 
inferior a 5 m, on destaca la comunitat 
d'algues fotófiles i l'abundància d'en- 
cletxes amb comunitats esciófiles. Tots 
els fons de poca fondária situats entre 
la Punta de na Foradada, la Cala de . 
ses Pedreretes i es Morro d'En Pere 
Joan es caracteritzen per la gran 
abundància de blocs rocosos amb 
comunitat d'algues fotòfiles i mates de 
Posidonia oceanica. 

En el sector Sud de l'illa d'Es 
Malgrat hi apareixen comunitats d'algues 
hemiesciòfiles i esciòfiles i petits encla- 
vaments coral.lígens poc extensos. És 
molt interessant la barra rocosa que es 
perlionga des de la punta de l'illa cap 
al Sud, situada entre 25 i 37 m de 
fondària. En aquest lloc es troben bons 
exemples de la comunitat de coves 
semifosques que es desenvolupa als 
extraploms. 

Discussió 


Els fons marins de l'illa del Toro i 
de l'illa d'Es Malgrat presenten una 
bona mostra de la majoria de comu- 
nitats bentòniques infralitorals de la 
Mediterrània Occidental, així com algu- 
nes del circalitoral superior, a causa de 
la diversitat de condicions ambientals 
propiciada per l'existència de fons tous 
i roquissars, combinats amb un marge 
ample de profunditats i una abrupta 
topografia submarina. Aquesta diversitat 
d'ambients es dóna especialment a la 
zona del Toro, ja que els factors 
esmentats de batimetria i topografia són 
més extrems que en el cas de l'illa 
d'Es Malgrat. En els dos casos hi ha 
diferències apreciables entre els sectors 
Nord i Sud i els de Llevant i Ponent. 

Les comunitats infralitorals en l'àrea 
estudiada i la seva distribució vertical 
coincideixen amb les donades per l'illa 
de sa Dragonera (Coll i Moreno, 1993) 
i l'arxipèlag de Cabrera (Ballesteros et 
al., 1993). L'estatge infralitoral presenta 
una amplitud batimètrica considerable, 
conseqüéncia de la transparència de les 
aigues de Balears (Ballesteros i Zabala, 
1993), igual que la citada per l'illa de 
sa Dragonera (38 m) i lleugerament 
inferior que la citada per Cabrera (40-45 
m). 

En l'estatge circalitoral, el coral- 
ligen d'aquesta àrea és de dominància 
vegetal i no es troben els suspensívors 
(gorgónies i alcionaris) descrits a indrets 
de la Costa Brava (Gili i Ros, 1984) i 
l'illa de l'imperial de l'arxipèlag de Ca- 
brera (Ballesteros et al., 1993). Des 
d'aquest punt de vista, el coral.ligen de 
Villa del Toro es sembla molt al descrit 
per a la major part dels fons de Cabre- 


ra (Ballesteros et al., 1993) i de l'illa de 
sa Dragonera (Coll i Moreno, 1993). 

Dins aquesta comunitat coral.lígena 
cal destacar la relativa abundáncia del 
vogamarí d'afinitat tropical Centroste- 
phanus longispinus. Aquesta espècie, 
citada per a les aigües de Mallorca 
sobre fons detrítics de plataforma 
(Munar i Moreno, 1987) ha estat obser- 
vada sobre fons coral.ligens i detrítics a 
l'illa de Cabrera (Munar, 1993) i cata- 
logada com a molt rara. 

L'estat de conservació d'ambdues 
zones és alt, especialment a l'illa del 
Toro, si es compara amb les costes 
veines. A cap de les zones estudiades 
han aparegut espècies indicadores 
d'eutrofització (Ulva sp. i Enteromorpha 
sp.). S'han de destacar en aquest sentit 
totes les comunitats de Cystoseira, tant 
superficials (Cystoseira mediterranea) 
com de profunditat mitjana (Cystoseira 
balearica i C. ercegovicid, molt sensi- 
bles a qualsevol alteració del medi i 
que estan ben desenvolupades, espe- 
cialment, a la zona del Toro. 

Pel que fa a la prada de Posidonia 
oceanica, es troben diferents graus de 
conservació depenent de la zona. Dins 
la cala de ses Pedreretes i a la zona 
d'es Clot des Moro, la prada es troba 
malmesa per l'efecte de les àncores del 
vaixells que hi fondegen. 

A més profunditat són especialment 
interessants els fons de Cystoseira 
spinosa i C. zosteroides amb Eunicella 
singularis que apareixen al sector de 
Ponent del freu. 

És interessant la presència 
d'Eunicella singularis en aquests indrets 
ja que fins ara aquesta espècie no 
havia estat observada dins el primers 
45 m de fondària en el sector Sud Oest 

de Mallorca (Coll i Moreno, 1993). Al 
sector Nord Est en canvi, i degut a 
unes condicions hidrodinàmiques parti- 
culars, E. singularis si ha estat obser- 
vada per damunt d'aquella cota a les 
zones de Cala Sant Vicenç, Cap de 
Formentor i badia d'Alcúdia (dades dels 
autors no publicades). 

